Z A P I S N I K
2. sjednice Vijeća Mjesnog odbora Žitnjak održane 10. srpnja 2025. 
Zagreb, Žitnjak 61 s početkom u 18,00 sati

Nazočni članovi Vijeća:
Mario Kovačić, Slavica Marinković, Antonio Brtan, Mario Gavran i Mehmed Ramić.

Predsjedava gospodin Mario Kovačić, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednik Vijeća daje zapisnik 1. sjednice na verifikaciju.
Vijeće prihvaća tekst Zapisnika 1. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Prijedlog zaključka o donošenju prioriteta komunalnih aktivnosti VMO Žitnjak za donošenje Plana komunalnih aktivnosti Gradske četvrti Peščenica – Žitnjak za 2026

	2. 
	Prijedlog zaključka o donošenju jednokratnog korištenja prostora Mjesne samouprave Žitnjak

	3. 
	Pitanja, prijedlozi i obavijesti




Ad1. Prijedlog zaključka o donošenju prioriteta komunalnih aktivnosti VMO Žitnjak za donošenje Plana komunalnih aktivnosti Gradske četvrti Peščenica – Žitnjak za 2026

Predsjednik Vijeća, Mario Kovačić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2025. 

U raspravi sudjeluju: 
Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi


ZAKLJUČAK  o donošenju prioriteta komunalnih aktivnosti VMO Žitnjak za donošenje Plana komunalnih aktivnosti Gradske četvrti Peščenica – Žitnjak za 2026

(Zaključak se prilaže ovom zapisniku i njegov je sastavni dio.)

Ad2. Prijedlog zaključka o donošenju jednokratnog korištenja prostora Mjesne samouprave Žitnjak

Predsjednik Vijeća, Mario Kovačić napominje vijećnicima da trebaju donijeti zaključak o jednokratnom korištenju prostora, odnosno da predsjednik Vijeća u hitnim slučajevima , između sjednica, u što kraćem roku, bez prethodne odluke Vijeća, može odobriti zahtjeve za jednokratnim korištenjem prostora.

U raspravi sudjeluju: 
Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

ZAKLJUČAK  o donošenju jednokratnog korištenja prostora Mjesne samouprave Žitnjak

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Predsjednik Vijeća Mario Kovačić, izvještava nazočne vijećnike s radom između dviju sjednica. Napominje da će sve dobili u izvještajima na sljedećim sjednicama.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 19.00 sati.

KLASA: 024-08/25-003/1205
URBROJ: 251-13-11-5/006-25-1
Zagreb, 10. srpnja 2025.

Zapisnik vodio:
[bookmark: _GoBack]Mario Kovačić


Predsjednik
Vijeća Mjesnog odbora Žitnjak

Mario Kovačić


Na temelju članka 16.  točke 1. Pravila Mjesnog odbora Žitnjak  i članka 27. stavka 3.  Poslovnika Vijeća Mjesnog odbora Žitnjak, Vijeće Mjesnog odbora Žitnjak na 2. sjednici 10. srpnja 2025. donijelo je 
Z A K L J U Č A K
[bookmark: _Hlk129851635]o prijedlogu prioriteta komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica-Žitnjak
1. Vijeće Mjesnog odbora Žitnjak daje prijedlog prioriteta komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica-Žitnjak, donesen na 2. sjednici  i to kako slijedi:

· Žitnjak I. odvojak – rekonstrukcija ulice s površinskom odvodnjom 
· Žitnjak II. odvojak od kbr 10 do 26 – gradnja sjevernog nogostupa. 
· Žitnjak Bogdani – izgradnja sportskog igrališta i vježbališta za odrasle (po projektu iz 2023.).
· Rekonstrukcija dječjeg igrališta i opremanje novim spravama u ulici Žitnjak (sa zapadne strane objekta MO Žitnjak, Žitnjak 61) – igralište jako zapušteno s obzirom da se čekala izgradnja dječjeg vrtića te se nije znalo hoće li se maknuti ili ostati.
· Izgradnji nogostupa od ulice Žitnjak kod k. br. 51 prema Žitnjačkoj cesti (Energy Prime d.o.o) – južni dio.
· Žitnjak Bogdani II. odvojak – rekonstrukcija ulice s površinskom odvodnjom (MKA za 2023.).
· Žitnjak Bogdani III. odvojak – rekonstrukcija ulice s površinskom odvodnjom (MKA za 2023.).
· Čišćenje i košnja zapuštenih parcela oko dječjeg igrališta te od dječjeg igrališta prema ulici Žitnjak II. odvojak, preko puta trgovine Prehrana. 
· II. Struge  - uređivanje kolnika s rješavanjem površinske odvodnje.
· Žitnjak Bogdani, k.č. 4289/6 – uređivanje kolnika s rješavanjem površinske odvodnje, 880 metara (bilo u prijedlogu za Program građenja za 2021.). 
· Žitnjak II. odvojak od kbr. 10 do 26 – uređivanje kolnika s rješavanjem površinske odvodnje.
· Žitnjak II. Struge – postavljanje zaštitne ograde na dječjem igralištu prema k.b 22 i 22a.
· Uređivanje i asfaltiranje prometnice I. Struge od raskrižja s ulicom Bogdani prema zapadu, do pruge u dužini cca. 350 metara.
· Žitnjak II. odvojak – rekonstrukcija dječjeg igrališta (po projektu iz 2023.).


2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

KLASA:024-08/25-003/1205
URBROJ:251-13-11-11/006-25-3
Zagreb, 10. srpnja 2025. 

Predsjednik
Vijeća Mjesnog odbora
Žitnjak

   Mario Kovačić

Na temelju točke 7. Zaključka o prostoru mjesne samouprave ( Službeni glasnik Grada Zagreba 8/17, 1/18, 3/19, 13/19, 14/19, 18/19, 11/20 i 28/21 ) i članka 20. stavka 8. Pravila Mjesnog odbora Žitnjak, Vijeće Mjesnog odbora Žitnjak na 2. sjednici, 10. srpnja 2025. godine, donijelo je



ZAKLJUČAK
o odobravanju jednokratnog korištenja prostora mjesne samouprave

1. Vijeće je suglasno da predsjednik Vijeća u hitnim slučajevima, između sjednica, u što kraćem roku, bez prethodne odluke Vijeća, odobrava zahtjeve za jednokratnim korištenjem prostora Mjesnog odbora Žitnjak.

2. Predsjednik je dužan izvijestiti Vijeće o zahtjevima iz točke 1. ovog zaključka i o izdanom odobrenju od strane Gradskog ureda za mjesnu samoupravu, promet, civilnu zaštitu i sigurnost na prvoj sljedećoj  sjednici Vijeća.

3. Ovaj zaključak dostavlja se Vijeću Gradske četvrti Peščenica-Žitnjak i Gradskom uredu za mjesnu  samoupravu, promet, civilnu zaštitu i sigurnost, Područni odsjek Centar II ( Maksimir, Peščenica-Žitnjak i Trnje).



KLASA: 024-08/25-003/1205
URBROJ: 251-13-11-5/006-25-4
Zagrebu, 10. srpnja 2025.





									          Predsjednik
  Vijeća Mjesnog odbora
             Žitnjak

       Mario Kovačić
